钦定古今图书集成/明伦汇编/闺媛典/第063卷 > 蒋邦沛妻陈氏
## 钦定古今图书集成/明伦汇编/闺媛典/第063卷 > 蒋邦沛妻陈氏

按《宁波府志》：“陈氏，名金，象山人，适马冈蒋邦沛。夫染
瘵疾，谓其妻曰：‘吾不支矣，汝年少，好自为之’。妻泣曰：
‘生则同生，死则同死，吾不知其他’。越日，夫病亟，氏沐
浴更衣，敛束手足，潜自服卤，谓家人曰：‘我身殊不快’。
即假寐夫侧，既而呼之，气已绝。其舅谓其子曰：‘汝妇
死矣’。邦沛强顾之，亦瞑目而逝。”